Diit 14
Ram mi dɔ̱a̱r mi thil ŋa̱th
(Dit Dee-bid)
1
La nɛy ti dɔa̱a̱r a ruac
kä rɔ̱ɔ̱diɛn wäkɛ i̱,
“Thilɛ ɣɔw Kuoth.”
Kɛn diaal cikɛ jiäk,
kä lat kɛn ni lät dɔ̱ɔ̱rä,
thilɛ ram kɛl kä kɛ
mi lät mi gɔaa.
2
Kä la guic Kuoth Nhial naath
ni nhial kɛ ɣöö bɛ nɛn,
mi tëë kɛ nɛy ti lät pɛlä,
nɛy ti görkɛ ni guur Kuɔth.
3
Ci kɛn diaal cu bath
kɛn diaal cikɛ jiääk ɛlɔ̱ŋ,
thilɛ ram kɛl kä kɛ
mi lät mi gɔaa,
thilɛ, a cäŋɛ ram kɛl.
4
A ku kɛ thil ŋäc ŋɔaani
kɛn ji̱ la̱a̱t jiäkni diaal,
tin la camkɛ nɛɛkä ce̱tnikɛ juray,
kä /cikɛ Kuoth nhial cɔl kɛ luäk?
5
Bikɛ te rikä mi di̱i̱t ɛn wani,
kɛ ɣöö te Kuoth kɛɛl
kɛ buɔ̱n mi lät ni cuŋ.
6
Kä yɛn ji̱ nyuɔɔni yär yɛn
cär nɛɛni tin can,
duundɛ ɣöö bi Kuoth Nhial kɛ gaŋ.
7
Dëë ka̱n ji̱ I-thɛ-rɛl
ku ben kä Dha-yɔn!
Mi wä Kuoth Nhial nɛɛkɛ
nyɔk kɛ luc gɔykiɛn,
bi kuay Je-kɔb lɔcdiɛn tɛɛth
kä bi kuay I-thɛ-rɛl lɔcdiɛn
cu gɔaa.
